СРОЧНО, КЕЙКІ БАТЫР КЕРЕК!
"СРОЧНО, КЕЙКІ БАТЫР КЕРЕК!" | "https://abai.kz/post/45699"
TITLE: СРОЧНО, КЕЙКІ БАТЫР КЕРЕК!
URL: https://abai.kz/post/45699
META: "СРОЧНО, КЕЙКІ БАТЫР КЕРЕК!" | "https://abai.kz/post/45699"
DATE: 16.08.2016
AUTHOR(s): Абай-Ақпарат
TOTAL WORDS: 144
TEXT: Министрліктердің бірінде жұмыс істейтін танысым хабарласады. (Өзі таныстығымыз болмаса, араласатын адамым емес еді) – Кейкі батыр керек болып тұр, срочно! – Кейкі батырды іздеп, бәріңе не көрінді? – Не, менен басқа тағы біреу сұрады ма? – Мәсімов сұрап жүр ғой, Ресейден. – Ой, қалжыңдамай, тауып берші, шай-пайың менен. – Ау, айналайын, шай-пайың өзіңе, дұрыстап жөніңді айтпайсың ба? – Өй, бастық қой, Кейкі батыр туралы информация тауып әкел деген соң, бір білсе осы білер деп хабарласып тұрғаным ғой, көмектесіп жіберші, тілшісің ғой сен, білмейтінің жоқ. – Бастығың да, өзің де бір... Немене тас ғасырында өмір сүріп жатырсыңдар ма? Интернет дегенді білесің бе? (біраз сөз айтайын деп ем, тілімді тістеп қалдым, сөз шығындап қайтем) – Достоверный информация алайын дегенім ғой өзіңнен, жарайды аман бол, бір сұрап қалып ем... – деді де тұтқаны қоя салды. Осындай да болып тұрады. Жүре берсең, көре бересің. Қуат Әуесбай Facebook-тегі парақшасынан
